Regjeringssjef

En regjeringssjef er lederen for regjeringen, den utøvende myndigheten, i en stat, delstat eller annet selvstyrt område med et utøvende organ. Regjeringssjef er ikke det samme som statssjef; i mange land er statssjefen og regjeringssjefen to forskjellige personer (for eksempel en konge som statssjef og en statsminister som regjeringssjef). I andre land er regjeringssjefen og statssjefen samme person. Oppgavefordelingen mellom regjeringssjefen og statssjefen vil være forskjellig fra land til land.

En regjeringssjef kan ha forskjellige titler. I det følgende listes en del slike titler i alfabetisk rekkefølge, med eksempel i parentes:

Forbundskansler (Tyskland: Bundeskanzler)
Formann i ministerrådet (Italia: Presidente del Consiglio dei Ministri)
Førsteminister (Skottland: First minister)
Guvernør (California: Governor)
Lagmann (Færøyene: Løgmaður)
Landråd (Åland: Lantråd)
Lehendakari (Baskerland)
Ministerpresident (Tysklands delstater, med unntak for Berlin, Bremen og Hamburg: Ministerpräsident)
Perdana Menteri (Malaysia)
Premierminister (Frankrike: Premier ministre)
President (Mexico: Presidente)
President i ministerrådet (Sovjetunionen)
Regjeringspresident (Spania: Presidente del Gobierno)
Sjefminister (Guernsey: Chief minister)
Statsminister (Norge)
Taoiseach (Irland)

Se også
Statssjef

Referanser

Eksterne lenker 
 

 
Styreformer